โปรเล็ก ผงาดแชมป์สวิงซีเนียร์ ไทยแลนด์ แชมเปียน ทัวร์
โปรเล็ก ถาวร วิรัตน์จันทร์ บู๊สวิงสะเทือนสนามกบินทร์บุรี สปอร์ต คลับ กับสถิติ 21 อันเดอร์พาร์ 195 ซิวแชมป์สิงห์ ไทยแลนด์ แชมเปียน ทัวร์ 2018 ของสมาคมกีฬากอล์ฟอาชีพฯ ชิงเงินรางวัลรวม 1 ล้านบาท ระหว่างวันที่ 21-23 กุมภาพันธ์ 2561 โดยวันนี้เป็นการเล่นรอบสุดท้าย เปิดใจลงเล่นปีแรก เพื่อช่วยกันกระตุ้นวงการให้คึกคัก,สมาคมกีฬากอล์ฟอาชีพแห่งประเทศไทย จัดรายการนี้จากการสนับสนุนของ บริษัท สิงห์ คอร์เปอเรชั่น จำกัด และการกีฬาแห่งประเทศไทย เปิดโอกาสให้กับนักกอล์ฟอาชีพอาวุโส สมาชิกไทยแลนด์ แชมเปียน ทัวร์ อายุ 50 ปีขึ้นไป เล่นสโตรกเพลย์ 54 หลุม จบ 36 หลุมแรก คัด-ออฟ 60 อันดับ และเสมอสู่รอบสุดท้าย รายการนี้มีนักกอล์ฟร่วมด้วย 130 จบรอบสุดท้ายศุกร์ที่ 23 กุมภาพันธ์,ผลปรากฏว่า โปรเล็ก ถาวร วิรัตน์จันทร์ วัย 52 ปี ดีกรีอดีตมือหนึ่งเอเชี่ยนทัวร์ เจ้าของแชมป์โทรฟี่ใบล่าสุด เมื่อเดือนธันวาคม ปี 2017 ในศึกยูโรเปียน ซีเนียร์ ทัวร์ เอ็มซีบี ทัวร์ แชมเปียนชิพ ที่ประเทศมอริเชียส ลงสนามเล่น สิงห์ ไทยแลนด์ แชมเปียน ทัวร์ เป็นปีแรก ฟอร์มดุหวด 3 วัน 21 อันเดอร์พาร์ 195 เกาะตำแหน่งผู้นำเหนียวแน่นตั้งแต่รอบแรก วันสุดท้ายทำอีก 7 อันเดอร์พาร์ 65 โบกี้ฟรี จากสามเบอร์ดี้ติดในหลุม 1-3 ตามด้วย เบอร์ดี้หลุม 6 กับ 7 และอีก 2 เบอร์ดี้ หลุม 12 กับ 17 คว้าโทรฟี่พร้อมเงินรางวัลอีก 120,000 บาท  ,โปรเล็ก กล่าวว่า สนามดีมาก เล่นที่สนุกในระยะที่ไม่ไกลเกินไป ไดรฟ์ไม่ดีแต่ก็แก้ไขได้  รายการนี้มีนักกอล์ฟคนดังหลายคนมาร่วม เพื่อต้องการกระตุ้นวงการให้คึกคักมากขึ้นเราทุกคนอยากให้สปอนเซอร์ได้เห็นความสำคัญ และช่วยกันทำให้เกิดการพัฒนาที่ดี อย่างเช่นในหลายประเทศ ผมดีใจกับแชมป์นี้ และเตรียมตัวไปเล่นต่อรายการ ซีเนียร์ ยูโรเปียน ทัวร์ เดือนมีนาคม ที่ประเทศบรูไน,สำหรับอันดับ 2 เป็นผลงานของ ประหยัด มากแสง วัย 52 ปี ดีกรีมือหนึ่ง เจแปน ซีเนียร์ ทัวร์ ที่ญี่ปุ่น ปี 2017 หลังคว้าชัยชนะศึกกอล์ฟ ฟูจิฟิล์ม ซีเนียร์ แชมเปียนชิพ เมื่อเดือนพฤศจิกายน และ เจ้าของโทรฟี่ สิงห์ ไทยแลนด์ แชมเปียน ทัวร์ เมื่อเดือนกุมภาพันธ์ 2017 สนามกอล์ฟบางปู สมุทรปราการ จบวันสุดท้ายทำ 8 เบอร์ดี้ ไม่เสียโบกี้สกอร์ 64 สะสมรวม  20 อันเดอร์พาร์ 196 รับเงินรางวัล 80,000 บาท โดยมี 2 นักกอล์ฟคนดัง บุญชู เรืองกิจ วัย 62 ปี แชมป์เก่า สิงห์ ไทยแลนด์ แชมเปียน ทัวร์ สนามที่ 5 สนามกบินทร์บุรี สปอร์ตคลับ เมื่อเดือนพฤศจิกายน 2017 จบรอบด้วย 3 อันเดอร์พาร์  69 และ นาดีม อินยัท จบอีก 2 อันเดอร์พาร์ 70  รั้งอันดับ 3 ร่วม 11 อันเดอร์พาร์ 205 แบ่งเงินรางวัลคนละ 60,000 บาท,ตามด้วยอันดับ 5 ร่วม 8 อันเดอร์พาร์ 208 จิรัฏฐ์ แสงงาม และ เสน่ห์ แสงสุย รายการนี้ในวันที่ 2 ของการแข่งขัน (22 ก.พ.) โปรเอ็กซ์ เมธี สุทัศน์ ณ อยุธยา นายกสวิงอาชีพที่ร่วมลงสนามแข่งขันด้วยการทำโฮลอินวันได้ที่หลุม 16 พาร์ 3 ระยะ 136 หลา ด้วยพิชชิ่งเวดจ์ ก่อนจบรอบ 2 วันด้วย 8 โอเวอร์พาร์ 153 ไม่ผ่านเกณฑ์คัดออฟนักกอล์ฟ 60 อันดับและเสมอ สู้วันสุดท้าย สกอร์ 7 โอเวอร์พาร์ 151
โปรเล็ก ถาวร วิรัตน์จันทร์ บู๊สวิงสะเทือนสนามกบินทร์บุรี สปอร์ต คลับ กับสถิติ 21 อันเดอร์พาร์ 195 ซิวแชมป์สิงห์ ไทยแลนด์ แชมเปียน ทัวร์  2018 ของสมาคมกีฬากอล์ฟอาชีพฯ
โปรเล็ก,ถาวร วิรัตน์จันทร์,สิงห์ ไทยแลนด์ แชมเปียน ทัวร์,สิงห์ คอร์เปอเรชั่น,นักกอล์ฟอาชีพอาวุโส,กอล์ฟ